Zhantas/Cleaned-Uzbek_Wikipedia huggingface dataset:
King of the Fall Tour

King of the Fall Tour – kanadalik qoʻshiqchi The Weekndning uchinchi konsert gastrol safari boʻlib, u „King of the Fall“ va „Often“ qoʻshiqlari yordamida targʻib qilingan. Gastrol 2014-yil 19-sentabr kuni Brooklyndagi Barclays Centerda boshlangan va 11-oktabr kuni San Franciscodagi Bill Graham Civic Auditoriumda yakunlangan.

 Qoʻshiqlar roʻyxati 
Quyidagi qoʻshiqlar roʻyxati 2014-yil 14-sentabr kuni Brooklyndagi Barclays Center arenasida boʻlib oʻtgan konsertga tegishli boʻlib, gastrol safari davomida oʻtkazilgan qolgan konsertlarda bundan farq qiladi.

 „Enemy“
 „What You Need“
 „Professional“
 „Adaptation“
 „Love in the Sky“
 „Gone“
 „Crew Love“
 „The Birds, Pt. 1“
 „Belong to the World“
 „Wanderlust“
 „King of the Fall“
 „Drunk in Love“
 „The Morning“
 „Remember You“
 „The Zone“
 „High for This“
 „The Party & the After Party“
 „Loft Music“
 „The Knowing“
 „Twenty Eight“
 „House of Balloons / Glass Table Girls“
 „Wicked Games“

 Talablarga binoan ijro etilgan

 „Or Nah“
 „Often“

 Konsertlar sanalari 
+Sana, shahar, mamlakat, oʻtkazilgan joy, ochilishda chiqish qilgan qoʻshiqchilar, tomoshabinlar soni va umumiy tushum haqidagi maʼlumotlarni oʻz ichiga olgan konsertlar roʻyxati.SanaShaharMamlakatOʻtkazilgan joyOchilishda chiqish qilganlarMuxlislar soniUmumiy tushum2014-yil 19-sentabrBrooklynAQShBarclays CenterScHoolboy Q
Jhené Aiko13,763 / 13,763$784,3392014-yil 21-sentabrTorontoCanadaMolson Canadian Amphitheatre15,500 / 15,816$631,5682014-yil 9-oktabrLos AngelesAQShHollywood Bowl16,989 / 16,989$992,0042014-yil 10-oktabrSan FranciscoBill Graham Civic Auditorium17,276 / 17,276$855,7782014-yil 11-oktabrJami63,528 / 63,884$3,263,689

 

Turkum:2014-yil konsert 
Turkum:The Weeknd konsert 
Turkum:Shimoliy Amerika konsert
Xolid ibn Abu Habib al-Fihriy

Xolid ibn Abu Habib al-Fihri (740-yil oktyabrda vafot etgan) – Berberlar qoʻzgʻoloni davrida Shimoliy Afrikada faoliyat yuritgan arab harbiy sarkardasi. 740-yil oxirida boʻlib oʻtgan Ashrof jangida magʻlub boʻlgan arab qoʻshiniga boshchilik qilgan. Uqba ibn Nafiy al-Fihriyning avlodlari boʻlgan Fihriylar sulolasiga mansub ekani tan olingan. Habib ibn Abu Ubayda al-Fihriyning ukasi boʻlishi mumkin, biroq bu maʼlumot tasdiqlanmagan.

740-yilda Marokashda Maysara al-Matgʻariy boshchiligidagi Berber qoʻzgʻoloni boshlanganda Ifriqiya qoʻshinining katta qismi, bosh qoʻmondon Habib ibn Abu Ubayda al-Fihriy boshchiligida Sitsiliyada yurishda edi. Ifriqiya hokimi Ubaydulloh ibn al-Habhob zudlik bilan Habibga yurishni toʻxtatib, qoʻshin bilan Afrikaga qaytish boʻyicha farmoyish yubordi. Ammo bu maʼlum vaqt talab etardi, shu orada qoʻzgʻolonchilar Tanjerni egallab, butun Marokash hududini qoʻlga kiritishga muvaffaq boʻldi. Sitsiliyadagi qoʻshin qaytib kelguniga qadar berber isyonchilarini jilovlab turish maqsadida Ubaydulloh Qayravondagi zodagon arab elitasidan iborat, asosan, otliq askarlardan tashkil topgan kuchli bir lashkar tuzdi va uni Xolid ibn Abu Habib qoʻl ostiga topshirdi. Bu harbiy guruh zudlik bilan Tanjer tomon yoʻlga chiqdi va ularga Habib boshchiligidagi Sitsiliya qoʻshini kelguncha old qoʻshin sifatida harakat qilish buyurildi.

Xolid ibn Abu Habib Tanjer atrofida berber qoʻzgʻolonchilari qoʻshini bilan toʻqnashdi va bir necha kichik janglardan soʻng ularni chekinishga majbur qildi"De la Province d’Afrique et du Maghrib, traduite de l’arabe d’En-Noweiri par M. le baron MacGuckin de Slane", 1841, Journal Asiatique, p.442. Unga berilgan koʻrsatmalarga koʻra, Xolid Tenjerning janubiy qismida turib, Sitsiliyadan qoʻshimcha kuchlar kelishini kutdi. Biroq bu qoʻshinlar yetib kelishidan avval, 740-yil oktyabr–noyabr oylarida berberlar qoʻzgʻolonining yangi qoʻmondoni Xolid ibn Hamid az-Zanotiy boshchiligida berber qoʻshini arab lashkariga hujum qildi. Xolid ibn Abu Habib va uning Ifriqiya zodagonlarining eng saralangan askarlaridan iborat qoʻshini berberlar tomonidan butunlay yoʻq qilindi. Bu jang tarixda „Ashrof jangi“ nomi bilan tanilgan.

 Yana qarang 

 Ashrof jangi
 Berberlar qoʻzgʻoloni

 

 
Ibn Xaldun, Histoire des Berbères et des dynasties musulmanes de l'Afrique, 1852 trans., Algiers.

Turkum:Tugʻilgan yili nomaʼlum boʻlgan kishilar
Turkum:740-yilda vafot etganlar
Turkum:8-asr arab shaxslari
Turkum:Umaviylar xalifaligi generallari
Nataliya Matolinets

Nataliya Matolinets (1990-yil 20-dekabr, Lvov, Ukraina SSR, SSSR) – ukrainalik roman va qisqa hikoyalar yozuvchisi. ESFS Chrysalis mukofoti sovrindori (2023).

 Hayoti 
Nataliya Matolinets 1990-yil 20-dekabrda Ukrainaning Lvov shahrida tugʻilgan. Lvovdagi Ivan Franko Milliy universitetida jurnalistika fakultetiga oʻqishga kirgan va 2013-yilda tamomlagan.

Nataliya bir nechta romanlar muallifi boʻlib, ularning orasida Yevropaning turli shaharlaridan ilhom olingan „Varta in the Game“ nomli shahar fantastikasi trilogiyasi ham bor. Uning boshqa asarlari qatoriga mifologik fantastika janridagi „Hessie“, „Amaterasu Academy“, „All My Keys and Gaia“ hamda tarixiy mavzudagi „Ceramic Hearts“ kiradi.

Uning yutuqlari orasida ESFS tomonidan berilgan Eurocon 2023 Chrysalis mukofoti, BaraBooka nashri tomonidan eʼtirof etilgan „Eng yaxshi debyut“ va „Eng yaxshi turkum“ unvonlari, shuningdek, BBC Yilning bolalar kitobi tanlovining qisqa roʻyxatiga kiritilganligi va boshqa yutuqlar mavjud.

2022-yilda Gdansk shahar madaniyat instituti va Gdansk adabiyot shahrining adabiy rezidenti boʻlib ishlagan va 2023-yilda Pragadagi UNESCOning Adabiyot shahrida xuddi shu lavozimni egallagan. Polsha, Chexiya, Bolgariya, Shvetsiya va Buyuk Britaniyadagi festivallar va panel muhokamalarining mehmon spikeri. 2024-yildan beri Shvetsiya PEN aʼzosi.

Uning „Varta in the Game“ kitobi 2023-yilda Chexiya Respublikasining Fragment Publishing House tomonidan tarjima qilingan. Kitoblari va hikoyalari polyak, chex, bolgar va ingliz tillariga tarjima qilingan.

 Nashr qilingan asarlari 

 Romanlari 

 Varta in the Game (2018)
 Hessie (2018)
 Varta in the Game. The Artifact of Prague (2019)
 Amaterasu Academy (2019)
 Ceramic Hearts (2020)
 Varta in the Game. The Blood of Budapest (2021)
 All My Keys and Gaia (2022)
 All My Keys and Gaia. Northern Fire (2024)

 Novellalari 

 The Alliance for the Rescue of Tiles and People (2023)

 Qisqa hikoyalari 

 The Lady of the Starry Jars (NewMyths. Com, 2024)
 A Name Bead and a Demon (In Another Time Magazine, 2024)

 Tarjima qilingan kitoblari 

 Strażnik zagrożenia qisqa hikoyasi (Stalker Books, Polsha, 2022)
 „A Box for Buttons, Tips and Rose Petal Jam“ qisqa hikoyasi (Tales & Feathers jurnali, Kanada, 2023)
 Skrzinka na guziki, napiwki i konfitury z róży qisqa hikoyasi (Nowa Fantastyka, Polsha, 2024)
 All Necklaces Shielding the Goddess qisqa hikoyasi (MA nashriyoti, Exeter universiteti, Angliya, 2025)
 "Hra temné čarodějky – Bitva začíná " romani (Fragment, Chexiya, 2023)
 Warta w Grze romani (Nyks, Polsha, 2025)
 How are you? esselari (Literaturen vestnik, Bolgariya, 2024)

 

Turkum:Yashayotgan insonlar
Turkum:1990-yilda tugʻilganlar
Turkum:Ukrainalik ayol yozuvchilar
Volodimir Rafeyenko

Volodimir Volodimirovich Rafeyenko (1969-yil 25-noyabr, Donetsk) – rus va ukrain tillarida yozgan ukrainalik shoir va nosir. Rossiya mukofoti laureati.

 Hayoti 
Donetsk milliy universitetini (rus filologiyasi va madaniyatshunosligi) tamomlagan. „BAO,“ „Kassiopeya“ nashriyotlarida muharrir boʻlib ishlagan. „Mnogotochiye“ jurnali muharriri yordamchisi; ilmiy-ommabop va amaliy xarakterdagi kitoblar, detektivlar muallifi va tuzuvchisi. Ijod namunalari 1992-yilda mintaqaviy matbuotda chop etila boshlangan. Birinchi kitobini 1998-yilda chiqargan. Urush boshlanishidan oldin Donetskda yashagan, shundan soʻng Kiyevga koʻchib oʻtgan.

2018-yilda ijodda ukrain tiliga oʻtish qarorini eʼlon qilgan va bu haqda „Rossiya men ukrain tilida yozishni boshlashim uchun koʻp kuch sarflashiga toʻgʻri keldi“ sarlavhali intervyusida maʼlum qilganРафєєнко: Росії довелося докласти багато зусиль, щоб я почав писати українською // , 2.05.2018.. Rafeyenkoning birinchi ukraincha kitobi – „Mondegrіn. Pіsnі pro smert і lyubov“ kitobi 2019-yilda nashr etilgan va adabiy tanqidchilarning baholariga sazovor boʻlgan: xususan, shoir va nosir Oleg Kotsarev kitobni „bosqichli va yorqin“ deb baholagan, bu esa Ukraina adabiyotida „oʻziga xos yozuvchi, mohir stilist“ paydo boʻlganidan dalolat berganО. Коцарев. «Мондеґрін». Культовий письменник із Донецька Рафєєнко написав роман про переселенця українською мовою // ТЕКСТИ.org.ua, 30.05.2019..

 Ijodi 

 Nasr 
Romanlari:

 „Kratkaya kniga proshaniy“ (Nord-Press, Donesk, 2000);

 „Kanikuli magov“ („Donechchina“, 2005);
 „Nevozvratnie glagoli“ (Nord-Press, Donesk 2009);
 „Moskovskiy divertisment“ („Znamya“ № 8, 2011);
 „Leto naprolyot“ („Znamya“, 2012);
 „Demon Dekarta“ (2013) ;
 „Dolgota dney“ („Fabula“, Xarkov, 2017);
 „Mondegrіn. Pіsnі pro smert і lyubov“ (Meridian Czernowitz, Chernovsi, 2019)

Hikoyalari „Antologiya strannogo rasskaza“ (Donetsk: STEP-Mnogotochie, 1999), „ENTER. Kniga doneskoy prozi“ (Donetsk, 2001), „Bolshoy fontan odesskogo yumora“ (EKSMO, 2009) toʻplamlariga kiritilgan.

„Flyagrum“ nasriy sheʼrining muallifi („Noviy Mir“ № 1, 2011).

 Sheʼriyat 
Sheʼriy toʻplamlari:

 „Tri dnya sredi nedeli“ (Donesk, 1998);
 „Chastniy sektor“ (Donesk, 2002);
 „Perevodi cherez dorogu“ (Donesk, 2003).

Sheʼrlari „Osvobojdyonniy Uliss“ antologiyasiga kiritilgan (Moskva, 2004). „Noviy mir“, „Znamya“, „Soti“, „Chernovik“, „Grani“, „Soyuz pisateley“, "Vozdux ", „Vizantiyskiy angel“, „Fontan“, „Magazin Jvaneskogo“, „Kreshatik“, „Solnechnoye spleteniye“, „Mnogotochiye“, „Chetire leni“ va „Rodomisl“, „Dikoye pole“ jurnal va almanaxlarida nashr etilgan.

 

Turkum:Alifbo boʻyicha shaxsiyatlar
Turkum:Alifbo boʻyicha shoirlar
Turkum:Ukrainalik yozuvchilar
Turkum:Alifbo boʻyicha yozuvchilar
Turkum:Donetskda tugʻilganlar
Turkum:Yashayotgan insonlar
Turkum:1969-yilda tugʻilganlar
Turkum:25-noyabrda tugʻilganlar
Xolid ibn Yazid

Xolid ibn Yazid ( 668–704 yoki 709), toʻliq ismi Abu Hoshim Xolid ibn Yazid ibn Muoviya ibn Abu Sufyon, Umaviy shahzodasi.

Umaviylar xalifasi Yazid I ning oʻgʻli Xolid 684-yilda katta akasi Muoviya II ning vafotidan keyin xalifa boʻlishi kerak edi. Biroq sulolaning boshqa bir tarmogʻidan boʻlgan yoshi kattaroq Umaviy shaxs Marvon I ancha yosh boʻlgan Xolidning oʻrniga xalifa etib tayinlangan. Xolid xalifalikni Marvonga boy berganiga qaramay, Marvonning oʻgʻli va vorisi, xalifa Abdulmalik bilan yaqin aloqalar oʻrnatdi. Abdulmalik uni ketma-ket maʼmuriy va harbiy lavozimlarga tayinladi. Xolid 691-yilda bir qancha muvaffaqiyatli harbiy yurishlarda ishtirok etdi, ammo keyinchalik Himsga qaytib, umrining qolgan qismini oʻsha yerda oʻtkazdi. U, shuningdek, sheʼriyat va hadis ilmi bilan ham muayyan darajada shugʻullangan boʻlishi mumkin.

 Hayoti 
right|thumb|300x300px|Umaviy xalifaligining dastlabki hukmron sulolasi hisoblanmish Sufyoniylar nasab daraxti
Xolid taxminan 668-yilda tugʻilgan. Umaviylar xalifasi Yazid I va Faxita binti Abu Hishom ibn Utba ibn Rabi’aning oʻgʻli.. 684-yilda uning katta akasi Muoviya ibn Yazid xalifa sifatida juda qisqa muddat hukmronlik qilgan. Akasi vafot etgan vaqtda Xolid hali voyaga yetmagan edi.. Muoviyaning oʻlimidan soʻng xalifalik uchun kurash boshlandi, bu kurashda bir tomonda yosh Xolidni qoʻllab-quvvatlovchilar, boshqa tomonda esa hukmron Umaviylar (Sufyoniylar) sulolasining asosiy tarmogʻiga mansub boʻlmagan, ammo ancha yoshi katta va tajribali boʻlgan Marvon ibn al-Hakam (623 yoki 626—685) tarafdorlari bor edi.. Oxir-oqibat, Umaviylarning Shom (Suriya)dagi yuqori qatlam vakillari Marvonni shartli ravishda xalifa etib sayladilar. Shartga koʻra, Marvondan keyin toʻgʻridan-toʻgʻri Xolid xalifa boʻlishi kerak edi. Bu kelishuvni mustahkamlash maqsadida Marvon Xolidning onasi Faxitani oʻz nikohiga oldi. Shu yoʻl orqali Marvon boʻlajak xalifa Xolid bilan qarindoshlik rishtalarini mustahkamladi..

 

Turkum:Umaviylar xalifaligi generallari
Turkum:Ikkinchi fitnada ishtirok etgan kishilar
As-Sohibiya masjidi

As-Sohibiya masjidi , shuningdek Fustoq masjidi nomi bilan ham mashhur, Suriyaning Halab shahridagi 14-asrga oid masjiddir. U Halabning qadimiy shahri markazida, shaharning tarixiy devorlari ichida, Xon al-Vazir yaqinida, Al-Matbah al-Ajamiy saroyi roʻparasida joylashganAs-Sohibiya masjidi.

 Tarixi 
Masjid 1350-yilda Halab shahridagi Mamluklar sultonligining yuqori martabali amaldori Ahmad bin Yaqub as-Sohib tomonidan qurdirilgan. Dastlab „As-Sohib madrasasi“ nomi bilan mashhur boʻlgan. Masjidning asosiy kirish joyi shimoliy tomonda joylashgan boʻlib, anʼanaviy islomiy muqarnas uslubida bezatilgan.

Masjidning gʻarbiy devorida koʻplab qadimiy yozuvlarni koʻrish mumkin.

 Galereya 

 

Turkum:Suriyadagi Mamluklar davri masjidlari
Turkum:1350-yilda qurib bitkazilgan binolar va inshootlar
Turkum:1350-yillarda qurib bitkazilgan masjidlar
Turkum:Halabdagi masjidlar
Turkum:Suriyadagi gumbazli masjid binolari
As-Salom masjidi (Suriya)

As-Salom masjidi (shuningdek Dor as-Salom masjidi nomi bilan ham tanilgan, arabcha talaffuzi: Masjid as-Salom) – Suriyaning Hims shahri Qarabis mahallasida joylashgan masjid. U meʼmor Shavkiy Tavokkol tomonidan ishlab chiqilgan va qurilishi 1980-yilda mahalliy koʻngillilar yordami bilan yakunlangan. Masjidni Qarabis musulmon jamoasi boshqaradiMasjid as-Salom . Archnet Digital Library..

As-Salom masjidi kvadrat shaklidagi inshoot va toʻrtburchak shaklidagi hovlidan iborat boʻlib, kirish qismi Xalaf al-Ahmar koʻchasiga qaragan. Masjidda uch qavatli minora mavjud. Minorada Mamluk uslubidagi ablaq texnikasida qora va oq toshlar navbatma-navbat joylashtirilgan.

Xabarlarga koʻra, masjid Suriyadagi fuqarolar urushi davomida janglarda zarar koʻrganHimsdagi tortishuvlarda 11 kishi halok boʻldi. Associated Press. 2012-04-05.Rossiya: Ogʻir qurollangan dushmanlar Suriya armiyasini magʻlub eta olmaydi. LBC International. 2012-04-04..

 

Turkum:Himsdagi masjidlar
Turkum:1980-yilda qurib bitkazilgan masjidlar
Turkum:Suriyadagi gumbazli masjid binolari
Turkum:Suriyadagi minorali masjid binolari
Tavhid masjidi

At-Tavhid masjidi  – Suriyaning Halab shahrida joylashgan zamonaviy masjid boʻlib, Xalil al-Hindaviy koʻchasida, Quyiq daryosining oʻng qirgʻogʻida joylashgan. Masjid 1981-yilda ochilgan boʻlib, dastlabki Islom Abbosiylar meʼmorchiligi va zamonaviy masjidlar uslubining uygʻunligini oʻzida aks ettiradi.

Masjid markazida katta gumbaz joylashgan boʻlib, uning atrofida 4 ta kichikroq gumbaz va 4 ta dumaloq minora mavjud. Masjid atrofida ikkita cherkov va kichik bogʻ joylashgan.

Masjid asosan nasroniy aholisi koʻp boʻlgan Halab tumanida qurilgani bilan ajralib turadi.

 

Turkum:Suriyada meʼmorchilik
Turkum:Halabdagi masjidlar
Turkum:20-asr masjidlari
Turkum:1981-yilda qurib bitkazilgan masjidlar
Turkum:Suriyadagi gumbazli masjidlar
Turkum:Suriyadagi minorali masjidlar
Turkum:Abbosiylar meʼmorchiligi
Uvays al-Qarniy masjidi

Uvays al-Qarniy masjidi  – Suriyaning Raqqa shahridagi shia masjidi boʻlib, 2014-yil 31-mayda ISHID tomonidan vayron qilingan. 2025-yil holatiga koʻra, masjid qayta qurish jarayonida.

 Tarixi 
Masjidda Siffin jangida (657-yil) halok boʻlgan Ammor ibn Yosir va Uvays al-Qarniy maqbaralari joylashgan edi. U shaharning yana bir diqqatga sazovor joyi – Bob al-Bagʻdod yaqinida joylashgan edi.

 Qurilishi 
Dastlabki qabrlar shahar chetidagi qadimiy qabristonda joylashgan edi. 1988-yilda Suriya prezidenti Hafiz al-Asad va Eron Rahbari Ruhulloh Xomeyniy loyihasi asosida qabrlar atrofida yangi masjid qurila boshlandi. Qurilish 2003-yilda yakunlangach yodgorlik lavhasida Bashshor al-Asad va Eron prezidenti Muhammad Xotamiyning hissasi qayd etilgan.

 Vayron qilinishi 
2014-yil 26-mart kuni ISHID jangarilari tomonidan masjid portlatilib, butunlay vayron qilingan. Buning sababi sifatida masjidning shialarga tegishli ekanligi va qabrlar ustida qurilgan ziyoratgohlar borligi koʻrsatilgan.

 Yana qarang 
 Suriyadagi masjidlar roʻyxati
 Suriyadagi islomiy madaniy meros obidalarini vayron qilish

 

 

Turkum:21-asrda vayron qilingan masjidlar
Turkum:21-asr masjidlari
Turkum:Shia masjidlariga hujumlar
Turkum:2014-yilda vayron qilingan binolar
Turkum:Suriyadagi sobiq masjidlar
Turkum:Suriyadagi gumbazli masjidlar
Turkum:Suriyadagi minorali masjidlar
Turkum:2003-yilda qurilgan masjidlar
Turkum:ISHID tomonidan vayron qilingan masjidlar
Turkum:Raqqadagi masjidlar
Turkum:Suriyadagi shia masjidlari
Turkum:Imomiya shia masjidlari
Muhammad ibn Marvon

Abu Abd ar-Rahmon Muhammad ibn Marvon ibn al-Hakam (719/720-yilda vafot etgan) – Umaviylar shahzodasi va 690–710-yillardagi Umaviylar xalifaligining eng muhim sarkardalaridan biri. Arablarning Armanistondagi zabt etish harakatlarini yakunlagan sarkarda sifatida tanilgan. Vizantiyaliklarni magʻlubiyatga uchratib, ularga tegishli arman hududlarini bosib olgan. 704–705-yillarda arman qoʻzgʻolonini bostirib, mamlakatni Umaviylar viloyatiga aylantirgan. Oʻgʻli Marvon II oxirgi Umaviy xalifasi boʻlgan.

 Hayoti 
Muhammad xalifa Marvon I ning Zaynab ismli choʻri ayolidan tugʻilgan oʻgʻli edi. U Xalifa Abdulmalik ibn Marvonning oʻgay ukasidir.

Ikkinchi Fitna paytida Muhammad 691-yilda Maskin jangida akasi xalifa Abdulmalik ibn Marvon qoʻshinining old qismini boshqargan. Bu jang Makka markazidagi raqib xalifa Abdulloh ibn az-Zubayrning ukasi Mus’ab ibn az-Zubayrga qarshi olib borilgan edi. 692-yilda Zubayrga qarshi qozonilgan gʻalabadan soʻng, Muhammad Bet Nahrin (Shimoliy Mesopotamiya) va Tur Abdin viloyatlariga hokim etib tayinlandi, Harron shahrida ham hokimlik vakolatiga ega boʻldi.

 

Turkum:Umaviylar xalifaligi generallari
Turkum:8-asr arab shaxslari
Turkum:Armanistondagi Umaviylar hokimlari
Imom Boqir masjidi

Imom Boqir masjidi – Quvaytning Al-Quvayt shahridagi Surra tumanida joylashgan shia masjidi. Erkaklar namozxonasi 6000, ayollar namozxonasi esa 2000 namozxonni oʻzida sigʻdira oladi. 2011-yilda masjid imomi shayx Mustafo boʻlgan. Imom Boqir masjidi Quvaytdagi eng yirik shia masjidlaridan biridir. Juma namoziga koʻpchilik namozxonlar tushdan keyin kelishadi. Magʻrib namozida taxminan 2000 namozxon ishtirok etadi. Qurilishi 2005-yilda boshlangan va 2007-yilda yakunlangan.

 

Turkum:21-asr masjidlari
Turkum:Quvayt shahridagi binolar va inshootlar
Turkum:2007-yilda qurib bitkazilgan masjidlar
Turkum:Quvaytdagi shia masjidlari
Turkum:Osiyodagi gumbazli masjidlar
Turkum:Osiyodagi minorali masjidlar
Imom Husayn masjidi (Quvayt)

Imom Husayn masjidi  – Quvaytning Al-Quvayt tarkibidagi Midan Havalli tumanida joylashgan eng yirik shia masjidi. Namozxonasi 4000-5000 erkak va 500-1000 ayol namozxonni oʻ;zida sigʻdira oladi. Masjid 1986-yilda qurilgan boʻlib, 1990-yildagi Quvaytning Iroq tomonidan bosib olinishi paytida zarar koʻrmagan.

 

Turkum:Quvayt shahridagi binolar va inshootlar
Turkum:1986-yilda qurib bitkazilgan masjidlar
Turkum:Quvaytdagi shia masjidlari
Imom Mahdiy masjidi

Imom Mahdiy masjidi  – Quvayt poytaxti Al-Quvayt shahrida joylashgan shia masjidi. 1995-yilda qurilgan.

 Yana qarang 
 Quvaytdagi masjidlar roʻyxati
 Quvaytda islom

 

Turkum:Quvayt shahridagi binolar va inshootlar
Turkum:1995-yilda qurib bitkazilgan masjidlar
Turkum:Quvaytdagi shia masjidlari
Fotima az-Zahro masjidi

Siddiqa Fotima Zuhro masjidi  – Quvaytning Quvayt xalqaro aeroporti yaqinidagi Dahiya Abdulloh Muborak jamoasida joylashgan masjid.

 Qurilishi va meʼmorchiligi 
Qurilish ishlari 2008-yil fevralda boshlangan va 2011-yil iyunida yakunlangan. Umumiy maydoni 3200 kvadrat metr boʻlib, 3500 erkak va alohida joyda 500 ayol namozxonni oʻzida sigʻdira oladi. Binoda balandligi 33 metr boʻlgan 4 ta minora va diametri 16 metr, balandligi 22 metrli gumbaz mavjud. Erondan olib kelingan marmar ustida eronlik va hindistonlik ustalar 8 oy davomida kechayu kunduz ishlashgan. Masjid „Dor Tohir Consultants“ tomonidan Misrlik muhandis Haniy va Pokistonlik dizayner Anvarning loyihasi asosida Toj Mahal uslubida ishlab chiqilgan.

 Yana qarang 
 Habib al-Kozimiy

 

Turkum:Quvaytdagi masjidlar
Muslim ibn Uqba

Muslim ibn Uqba al-Murriy (taxminan 622-yildan avval tugʻilgan – 683-yilda vafot etgan) – xalifalar Muoviya I va uning oʻgʻli hamda vorisi Yazid I hukmronligi davrida xizmat qilgan sarkarda. Umaviylarga sadoqatli va ishonchli sarkarda boʻlib, Siffin jangida jasorat koʻrsatgani bilan ajralib turgan. Xalifa Yazid I uni Madina aholisi ustiga yuborilgan harbiy yurishga bosh sarkarda etib tayinlagan, chunki Madina ahli oʻsha paytda Yazidga bay’at berishdan bosh tortgan edi. 683-yilda boʻlib oʻtgan al-Harra jangida Umaviylar qoʻshini gʻalaba qozongan, soʻngra Muslim boshchiligidagi qoʻshin Madina shahrini talon-taroj qilgan. Bu voqea Umaviylar tarixidagi eng katta adolatsizliklardan biri sifatida baholanadi.

 Hayoti 
Muslim ibn Uqbaning yoshlik yillari va faoliyatiga oid tafsilotlar juda oz. Hijriy 622-yildan oldin tugʻilgan boʻlishi mumkin. Muslim Banu Murra qabilasining bir aʼzosi boʻlgan Uqbaning oʻgʻli edi, bu qabila Gʻatafon arab qabilasining bir boʻlagi hisoblanadi. Muslim ibn Uqba 630-yillarda boʻlib oʻtgan Shom (Suriya)ning musulmonlar tomonidan fath qilinishi davrida Arabistondan Suriyaga koʻchib oʻtgan boʻlishi mumkin. Suriyada hokimlik qilgan Muoviya ibn Abu Sufyon boshchiligidagi Umaviylar sulolasining sodiq tarafdori boʻlib qolgan. Birinchi musulmon fuqarolar urushi davrida xalifa Ali va uning tarafdorlariga qarshi kechgan Siffin jangida Muoviyaning qoʻshini tarkibida Shom piyoda askarlari guruhiga boshchilik qilgan. Biroq keyinchalik Arabistonning shimolida joylashgan Dumat al-Jandal vohasini Alining qoʻlidan tortib olishga urinib koʻrgan, biroq bunga erisha olmagan. 661-yilda Muoviya xalifa boʻlgach, Muslimni Falastindan yer soligʻi yigʻuvchisi etib tayinlagan. Muoviya umrining soʻnggi yillarida oʻlim toʻshagida yotgan paytda uning oʻgʻli va vorisi Yazid I vizantiyaliklarga qarshi janglardan Suriyaga qaytguniga qadar Muslim ibn Uqba va Damashq hokimi Dahhok ibn Qays al-Fihriyni vaqtincha hukmdorlar etib tayinlagan.

 

Turkum:Umaviylar xalifaligi generallari
Turkum:683-yilda vafot etganlar
Turkum:Ikkinchi fitnada ishtirok etgan kishilar
Qirol Abdulloh I masjidi

Qirol Abdulloh I masjidi  – Iordaniyaning Ammon shahrida joylashgan masjid. Abdulloh I sharafiga nomlangan ushbu masjid 1982–1989-yillar oraligʻida qurilgan boʻlib, koʻk mozaik gumbazi ostida 3000 musulmon bir vaqtning oʻzida namoz oʻqishi mumkin. Masjid shaharning Abdali hududida joylashgan.

Sayyohlar masjidni ziyorat qilishlari mumkin. Erkaklar uzun shim kiyishi, ayollar esa bosh, qoʻl va oyoqlarini yopishi shart. Buning uchun bepul qalpoqli xalat taqdim etiladi.

 Galereya 

 Yana qarang 

 Iordaniyada islom
 Iordaniyadagi masjidlar roʻyxati

 

 

 

Turkum:20-asr masjidlari
Iordaniya
Iordaniya
Turkum:1989-yilda qurib bitkazilgan masjidlar
Turkum:Ammon shahridagi masjidlar
Turkum:Ammon shahridagi diqqatga sazovor joylar
Paygʻambar Jad maqbarasi

Paygʻambar Jad maqbarasi  – Iordaniyaning As-Salt shahrida joylashgan masjid. Tarixiy rivoyatlarga koʻra, masjidda Injil qahramoni Yoqubning oʻgʻli Gad qabri joylashgan boʻlib, mahalliy aholi uni Jodur yoki oddiygina Jad deb atashgan.

 Tavsifi 
Gad qabri Tel al-Jodur tepaligida joylashgan boʻlib, mahalliy qabriston bilan oʻralgan. Rim va Vizantiya davrlariga oid „Ayn al-Jodur“ bulogʻi ham mavjud. Qabr ustiga qurilgan masjid zamonaviy boʻlib, 1958-yilda qurib bitkazilgan The mosque built over the tomb is modern, dating back to 1958..

2010-yilda maqbaraning ahvoli yomon darajada ekanligi haqida xabarlar tarqalgan. Masjid shiftida yoriqlar paydo boʻlib, tom qismlari yogʻochlari qulab tushgan. Yillar davomida taʼmirlanmagan hojatxonalar ham foydalanishga yaroqsiz holga kelgan.

Binodan elektr kabellari oʻgʻirlangan va u talon-taroj qilingan.

 

Turkum:Iordaniyadagi masjidlar
Iskana (qishloq)

Iskana — Oʻzbekiston Respublikasi Qashqadaryo viloyati Shahrisabz tumanining Miraki shaharchasiga qarashli qishloq. Qishloq oʻzining boy tarixiy merosi, diniy arboblari, qadimiy meʼmoriy inshootlari va tabiiy yodgorliklari bilan ajralib turadi. Iskana baʼzan „Imkana“ shaklida ham tilga olinadiShahrisabzda qadimiy Imkana qishlog‘i borligini bilasizmi? – Darakchi.uz (15.06.2023).

Geografik joylashuvi

Iskana qishlogʻi Shahrisabz tumanining janubiy qismida, togʻ oldi hududida joylashgan boʻlib, Miraki shaharchasiga maʼmuriy jihatdan qarashlidir. Qishloq tabiatan togʻli hududda joylashgani sababli, bu yerda toza havo, tabiiy manzaralar va tarixiy obidalar mavjud.

Tarixi
Iskana qadimdan Shahrisabz (Kesh) vohasining madaniy va diniy markazlaridan biri sifatida tanilgan. XVI asrda bu yerda mashhur naqshbandiya tariqatining yetuk vakili Mavlono Xojagi Imkanagiy (1512–1599) yashab oʻtganMavlono Xojagiy Imkanagiy — Vikipediya. Qaraldi: 2025-yil 14-may.. U tariqatning Imkana maktabiga asos solgan va uning taʼsiri Hindiston va boshqa mintaqalarga yoyilgan. Xojagi Imkanagiy shogirdlari bilan birgalikda tariqatni rivojlantirishga ulkan hissa qoʻshgan.

Meʼmoriy va tabiiy yodgorliklar
Iskana qishlogʻi quyidagi yodgorlik va inshootlar bilan mashhur:

• Xojaispir maqbarasi – Qishloq yaqinida joylashgan va Mavlono Xojagi Imkanagiy hamda boshqa tariqat vakillari shu yerda dafn etilgan. Bu joy ziyoratgoh sifatida saqlanib qolgan.

• Qadimiy chinor – Qishloqda 15 asrdan oshgan ulkan chinor daraxti mavjud. Daraxt tanasining ichi boʻsh boʻlib, unga 25 ga yaqin bola bemalol sigʻadi. Bu chinor tarixan darsxona sifatida ham foydalangan.

• Koriz inshooti – Qishloqda qadimiy suv chiqarish inshooti — koriz mavjud. U 13 ta vertikal quduq orqali togʻ etagidan suv olib kelib, qishloqqa taqsimlagan. Bu tizim oʻz davrining ilgʻor muhandislik namunalaridan biridir.

Iqtisodiy va ijtimoiy rivojlanish
2024-yilda Iskana qishlogʻi joylashgan Miraki qishlogʻi “Turizm mahallasi” maqomini oldiMiraki qishlog‘i “Turizm mahallasi” maqomini oldi – Sputnik Oʻzbekiston (28.04.2024).. Ushbu maqom doirasida quyidagi ishlanmalar rejalashtirilgan:

• 240 gektarlik sayyohlik markazi barpo etiladi;

• Eko qishloq, vino zavodi, mehmonxona, ekstremal sport maktabi va akvapark kabi inshootlar quriladi;

• Loyihani 2026-yil oxiriga qadar yakunlash va 18 ming ish oʻrni yaratish rejalashtirilgan.

• Bu tashabbuslar Iskana va Miraki qishlogʻining turizm salohiyatini oshirish, infratuzilmani rivojlantirish hamda yoshlar uchun ish oʻrinlari yaratishga qaratilgan.

Aholisi
Iskana qishlogʻi aholisi, asosan, oʻzbek millatiga mansub boʻlib, dehqonchilik, chorvachilik va hunarmandchilik bilan shugʻullanadi. Soʻnggi yillarda yoshlar turizm, xizmat koʻrsatish va tadbirkorlik sohalariga ham jalb qilinmoqda.

https://oz.sputniknews.uz/20240428/shahrisabz-qishloq-turizm-mahalla-maqom-43641465.html .

• Oʻzbekiston Respublikasi Din ishlari boʻyicha qoʻmitasi axborotlari.

• „Naqshbandiya tariqatining tarixi“, Toshkent, 2005.
Turkum:Qishloqlar
Turkum:Geografiya
Volodimir Rutkivskiy

Volodimir Grigorovich Rutkivskiy (1937-yil 18-aprel – 2021-yil 31-oktyabr) – ukrainalik bolalar yozuvchisi, shoir va jurnalist.

 Hayoti 
1937-yil 18-aprelda Krestitelevo qishlogʻida (hozirgi Zolotonosha tumani, Cherkas viloyati, Ukraina) oʻqituvchilar oilasida tugʻilgan. Yozuvchining otasi polshalik, onasi ukrainalik boʻlgan. 1960-yillarning boshidan beri Odessada yashay boshlagan. Odessa politexnika instituti (hozirgi Odessa milliy politexnika universiteti)ni bitirgan. Superfosfat zavodida ishlagan, 1960-yillarning oxiridan boshlab mintaqaviy radioda va „Odesskie izvestiya“ gazetasida jurnalist boʻlib ishlagan.

1973-yilda Moskvada yashab, A. M. Gorkiy nomidagi Adabiyot instituti qoshidagi Oliy adabiyot kurslarida tahsil olgan.

Britaniyaning BBC media korporatsiyasi tomonidan 2005-yildan buyon oʻtkazib kelinayotgan anʼanaviy tanlov natijalariga koʻra, yozuvchining „Sinie Vodi“ romani 2011-yilda Ukrainadagi eng yaxshi fantastika asari deb topilgan.

1969 -ildan Ukraina Yozuvchilar milliy uyushmasining Odessa tashkiloti aʼzosi. Odessa tashkilotining mas’ul kotibi etib saylangan.

2021-yil 31-oktabrda vafot etgan.

 Ijodi 
Shoir sifatida ijodini boshlangan. 1966-yilda „Kraplini sonsya“ ilk toʻplamini chiqargan. Sheʼriy toʻplamlar muallifi:

 „Kapli solnsa“ / „Kraplini sonsya“ (1966),
 „Ploti“ / „Ploti“ (1968),
 „Vozdux na dvoix“ / „Povіtrya na dvox“ (1973),
 „Otkroyte Bogdankovo okno“ / „Vіdchinіt Bogdankove vіkno“,
 „Ravnovesie“ / „Rіvnovaga“ (1977),
 „Znak glubini“ / „Znak glibini“ (1987),
 „Den jivoy vodi“ / „Den jivoї vodi“.

Rutkivskiyning eng mashhur bolalar asarlari:

 Gosti na metle

 „Annushka“ (1977)
 „Buxtik iz tixoy zavodi“ (1981)
 „Kanikuli v Voronovke“
 „Palatki nad rechkoy“
 „Storojevaya zastava“ (1991)
 „Poterchata“
 „Sinie Vodi“
 „Sluga Babi-Yagi“
 „Djura“ tetralogiyasi (2007—2010)Djura – kazak qurolbardori, yordamchi, shogird
 Shirik so Zmeevoy gori (2018)

 Mukofotlari 

 Viktor Bliznets mukofoti
 Nikolay Trublaini mukofoti (1991)
 2002-yilda bolalar va oʻsmirlar uchun moʻljallangan „Storojevaya zastava“ afsona-qissasi uchun Lesya Ukrainka nomidagi Ukraina Vazirlar Mahkamasi adabiy-badiiy asarlar mukofoti
 Taras Shevchenko nomidagi Ukraina Milliy mukofoti (2012) – bolalar uchun moʻljallangan „Djura“ tarixiy trilogiyasi uchunЦьогорічні лавреати імені Шевченка 

 

Turkum:SSSR jurnalistlari
Turkum:Alifbo boʻyicha shaxsiyatlar
Turkum:Sovet shoirlari
Turkum:Alifbo boʻyicha shoirlar
Turkum:2021-yilda vafot etganlar
Turkum:31-oktyabrda vafot etganlar
Turkum:1937-yilda tugʻilganlar
Turkum:18-aprelda tugʻilganlar
Rizo Ayvazov

Rizo Ayvazov – oʻzbekistonlik futbolchi. Mongoliyaning „Bulgan SP“ klubida hujumchi ampulasida oʻynaydi.

 Futbolchilik faoliyati 
2025-yilgi mavsumni birinchi yarmida Oʻzbekiston Pro ligasi ishtirokchisi, Fargʻona davlat universitetining „FarDU“ klubi tarkibida oʻtkazgan. 2025-yil 9-avgustda Mongoliyaning „Bulgan SP“ klubi bilan shartnoma imzolagan.

 

 

 Rizo Ayvazov Transfermarkt saytida
 
 

Turkum:Yashayotgan insonlar
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Neftchi (Fargʻona) futbolchilari
Turkum:Istiqlol Fargʻona klubi futbolchilari
Turkum:FarDU klubi futbolchilari
Turkum:Bulgan SP Falcons futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Birinchi ligasi futbolchilari
Turkum:Oʻzbekiston Superligasi futbolchilari
Turkum:Moʻgʻuliston milliy premyer-ligasi futbolchilari
Turkum:Oʻzbekistonlik muhojir erkak futbolchilari
Turkum:Moʻgʻulistondagi muhojir erkak futbolchilar
Barbare Jorjadze

Barbare Jorjadze (1833–1895), shuningdek, Barbare Eristavi-Jorjadze nomi bilan ham tanilgan, gruzin malikasi, yozuvchi va ayollar huquqlari himoyachisi.

 Hayoti 
Barbare Jorjadze 1833-yilda Gruziyaning Kistauri shahrida tugʻilgan. Shagʻzoda Davit Eristavining qizi. 12 yoshida Zakaria Jorjadze bilan turmush qurgan. Ukasi Rapiel Eristavi shoir va tarixchi boʻlgan.

 Yozuvchilik 
thumb|Barbare Jorjadzening qabri Giorgi Chubinashvili nomidagi Telavi Davlat tarix va etnografiya muzeyi hovlisida joylashgan.
Gruziyaning birinchi feministi sifatida eʼtirof etilgan Barbare Jorjadze shoir, dramaturg va essenavis boʻlgan. Adabiy faoliyatini 1858-yilda boshlagan va ilk sheʼrlarini „Tsiskari“ jurnalida chop ettirgan. Jamoatchilik tanqidiga qaramay, ijod qilishda davom etgan va „Droeba“, „Iveria“, „Kvali“ hamda „Jejili“ kabi gazeta va jurnallarda oʻz asarlarini nashr ettirgan.

1861-yilda gruzin tilini modernizatsiya qilish boʻyicha bahslarda faol ishtirok etgan va, ayniqsa, Ilya Chavchavadzening qarashlariga qarshi chiqqan.

Jorjadzening „What I was looking for and what I found“ nomli pyesasi 1867-yilda Kutaisi teatrida ilk marotaba sahnalashtirilgan. Ushbu asar bir necha yil davomida turli teatrlarda namoyish etilgan.

1874-yilda Jorjadze oʻzining „Georgian Cuisine and Tried Housekeeping Notes“ nomli oshpazlikka oid kitobini nashr ettirgan. Ekvtime Kheladzening bosmaxonasida chop etilgan ushbu kitobda gruzin va Yevropa taomlarining retseptlari jamlangan. Uning koʻplab retseptlariga anʼanaviy gruzin taomlarini tayyorlashda standart amaliyot sifatida qaraladi, shuningdek, ushbu kitob bugungi kunda ham oʻz mashhurligini saqlab qolmoqda.

Jorjadze 1893-yilda „Kvali“ jurnalida nashr etilgan „A Few of Words to the Attention of Young Men“ nomli maktubini yozgan. Ayollar huquqlari mavzusiga bagʻishlangan ushbu maktubga gruzin feminizmining manifesti sifatida qaraladi.

2017-yilda Gruziya Milliy Parlamenti kutubxonasi oʻzining oʻqish xonasiga aynan Barbare Jorjadzening nomini bergan. Ushbu xonadan, shuningdek, Anuk Beluga tomonidan ishlangan devoriy rasmlar ham joy olgan boʻlib, ularda Jorjadze va boshqa gruzin ayol yozuvchilari va faollari tasvirlangan.

 

Turkum:1833-yilda tugʻilganlar
Turkum:1895-yilda vafot etganlar
Turkum:Alifbo boʻyicha yozuvchilar
Turkum:Feministlar
Nino Katamadze

Nino Katamadze (gruzincha: ნინო ქათამაძე; 1972-yil 21-avgust) – gruziyalik jazz qoʻshiqchisi va rassom.

 Biografiyasi 
Nino Katamadze 1972-yilda Sovet Gruziyasining Kobuleti shahrida dunyoga kelgan. 1990-yilda ZP Paliashvili nomidagi Batumi Musiqa instituti vokal boʻlimiga oʻqishga kirgan. Institutni tamomlagach, turli guruhlarda faoliyat yuritgan va koʻplab musiqiy loyihalarda ishtirok etgan. 2002-yilda esa Katamadze Yevropada oʻzining birinchi xalqaro gastrol safarini oʻtkazgan.

2006-yilda Katamadzening „White“ nomli albomi katta muvaffaqiyat qozondi va Gruziya, Rossiya, Finlyandiya, Shvetsiya, Ukraina, Fransiya, Germaniya, Italiya va Buyuk Britaniyada ham chiqarildi. Sotilgan albomlar soni 700 000 nusxadan oshdi.

 Diskografiyasi 

 Albomlari 

 Ordinary Day
 Nino Katamadze & Insight
 Start new peaceful day (jonli DVD)
 White (2006)
 Black (2006)
 Blue (2008)
 Red (2010)
 Green (2011)
 Yellow (2016)

 Soundtreklari 

 Mermaid (film, 2008)
 Heat (film, 2006)
 Apple
 Orange Sky
 Orange Sky
 Indi (2007)
 The Ghost (film, 2008)

 

 Official site – Nino Katamadze
 LiveJournal – Nino Katamadze

 

Turkum:Xonandalar
Turkum:Rassomlar
Turkum:Yashayotgan insonlar
Erato Kozakou-Marcoullis

Erato Kozakou-Marcoullis (1949-yil 3-avgustda tugʻilgan) – kiprlik siyosatchi. 2007-yil iyuldan 2008-yil martgacha, shuningdek, 2011-yil 5-avgustdan 2013-yil 27-fevralgacha ikki marta Kipr Respublikasining Tashqi ishlar vaziri lavozimida xizmat qilgan. 2010-yil mart oyidan 2011-yilning avgustigacha Kiprning Aloqa va transport ishlari vaziri sifatida faoliyat yuritgan.

 Yoshlik yillari 
Erato Kozakou-Marcoullis 1949-yil 3-avgustda Limasol shahrida tugʻilgan. Afina universitetida huquqshunoslik hamda davlat huquqi/siyosatshunoslik yoʻnalishida tahsil olgan. 1972-yilda huquqshunoslik, 1979-yilda davlat huquqi/siyosatshunoslik yoʻnalishini tamomlagan. 1979-yilda Helsinki universitetida sotsiologiya va siyosiy fanlar boʻyicha doktorlik darajasini olgan.

 Karyerasi 
1980-yildan 2007-yilga qadar Kipr Respublikasi Tashqi ishlar vazirligining Diplomatik xizmatlari boʻlimida diplomat sifatida faoliyat yuritgan. Bundan tashqari, 1998–2003-yillar oraligʻida Kiprning AQShdagi elchisi boʻlgan va bir vaqtning oʻzida Jahon banki, Xalqaro valyuta jamgʻarmasi (IMF), Kanada, Braziliya, Yamayka, Gayana, Xalqaro fuqarolik aviatsiyasi tashkiloti (ICAO) hamda Amerika Davlatlari Tashkilotiga (OAS) akkreditatsiyadan oʻtgan. 1996–1998-yillarda Kiprning Shvetsiyadagi elchisi boʻlib ishlagan va bir vaqtning oʻzida Finlandiya, Norvegiya, Daniya, Islandiya, Litva, Latviya va Estoniyada ham akkreditatsiyalangan. 2005–2007-yillarda esa Kiprning Livan va Iordaniyadagi elchisi boʻlib ishlagan.

Marcoullis 2007-yil iyul oyidan 2008-yil mart oyigacha Tashqi ishlar vaziri sifatida faoliyat yuritgan. Soʻngra, 2010-yil mart oyida Axborot va kommunikatsiyalar hamda infratuzilma ishlari boʻyicha vazir etib tayinlangan va bu lavozimda 2011-yil avgustgacha faoliyat olib borgan. Oʻsha yilning avgustida ikkinchi bor Tashqi ishlar vaziri lavozimiga tayinlangan. 2013-yil 1-martda ushbu lavozimni Ioannis Kasoulidis egallagan.

 

Turkum:Yashayotgan insonlar
Turkum:Siyosatchi ayollar
Ivan Svitlichniy

Ivan Oleksiyovich Svitlichniy (1929-yil 20-sentyabr –1992-yil 25-oktyabr) – ukrainalik shoir, adabiyotshunos va sovet dissidenti .

 Hayoti 
Ivan Svitlichniy 1929-yil 20-sentyabrda Lugansk viloyatining Polovinkine qishlogʻida dehqon oilasida tugʻilgan.

1952-yilda Xarkov universitetining filologiya fakultetini tamomlagan. 1954-yilda Kiyevdagi Shevchenko nomidagi Adabiyot institutida fan nomzodi ilmiy darajasini olgan. 1954—1965 yillarda „Dnepr“ adabiy jurnalida muharrir boʻlib ishlagan.

Svitlichniy Vasil Simonenko bilan yaqinlashdi va uning sheʼrlarini samizdat (tipografik adabiyot) va magnitizdat (norasmiy audio yozuvlar) da tarqatishga yordam bergan. Svitlichniyning sheʼriyati oʻz navbatida dissident Yuli Daniel tomonidan rus tiliga tarjima qilingan.

1960-yillarning boshlarida Svitlichniy Kiyevdagi ijodkor yoshlar klubining asoschilaridan biri boʻlgan. Ukraina soʻl ziyolilari klubini Ukraina KGBsi diqqat bilan kuzatib borgan. 1965-yil avgust oyida Svitlichniy klubga aloqadorligi uchun hibsga olingan va bir yil mehnat lagerida boʻlgan.

1971-yil yanvar oyida Svitlichniy va yana 18 kishi Yaroslav Dobosh ishi boʻyicha hibsga olingan. Dobosh 24 yoshli belgiyalik boʻlib, ukrain millatchi tashkiloti tomonidan Ukrainada antikommunistik ni tarqatish uchun yollangan. Svitlichniy Doboshning asosiy aloqachilaridan biri boʻlgan. Svitlichniy yetti yilga majburiy mehnat va besh yil surgunga hukm qilingan. Perm-35 mehnat lagerida xizmat qilgan.
thumb|206x206px| Svitlichniyning qabri, Baykove qabristoni
1977-yilda Andrey Saxarov Jimmi Karterga murojaatida Svitlichniy ismini ham tilga olgan.

Svitlichniy 1983-yil yanvar oyida ozodlikka chiqqan. Qamoqxona lagerida insultni boshdan kechirib, ogʻir ahvolda qaytgan. Umrining soʻnggi uch yilida harakat qila olmagan va gapira olmagan, unga xotini Leonida Svitlichna gʻamxoʻrlik qilgan.

Ivan Svitlichniy 1992-yil 25-oktyabrda vafot etgan. Svitlichniy Kiyevdagi Baykove qabristoniga dafn etilgan.

Svitlichniy 1978-yilda xalqaro PEN klubning aʼzosi, 1990-yilda esa Ukraina Yozuvchilar uyushmasi aʼzosi boʻlgan. 1989-yilda Svitlichniy Vasil Stus mukofotiga sazovor boʻlgan. 1994-yilda vafotidan keyin Shevchenko nomidagi Milliy mukofot bilan taqdirlangan.

Svitlichniy dissident va huquq himoyachisi Nadiya Svitlichnaning ukasi boʻlgan.

 

Turkum:Sovet dissidentlari
Turkum:1992-yilda vafot etganlar
Turkum:1929-yilda tugʻilganlar
Sibel Siber

Sibel Siber (1960-yil 13-dekabrda tugʻilgan) – kiprlik turk siyosatchisi. 2013-yil 13-iyundan 2-sentyabrgacha Shimoliy Kipr Bosh vaziri lavozimida ishlagan. Ushbu lavozimga avvalgi bosh vazir İrsen Küçük hukumatiga ishonchsizlik votumi natijasida tayinlangan va bu lavozimni egallagan birinchi ayol boʻlgan. 2015-yil noyabr holatiga koʻra, Shimoliy Kipr Turk Respublikasi Respublikalar Majlisi (Parlament) raisi boʻlgan. Siber ushbu lavozimda ishlagan ikkinchi ayol boʻlib, undan oldin bu lavozimni Fatma Ekenoğlu egallagan.

 Yoshlik yillari 
Sibel Siber (qizlik familiyasi Adademir) 1960-yil 13-dekabrda Nikosiyada tugʻilgan. Otasi Altay Adademir Larnaka tumani Melouseia qishlogʻidan boʻlgan boshlangʻich maktab oʻqituvchisi, onasi Aysel Adademir esa Klavdia qishlogʻidan boʻlgan uy bekasi edi. Bolaligida otasi turli maktablarga ishga tayinlangani bois Siber oilasi bilan bir necha qishloq va shaharlarda istiqomat qilgan. U Larnaka, Arsos va Klavdia qishlogʻida yashagan, soʻngra yetti yoshida Tremetousia qishlogʻiga koʻchib oʻtgan. Keyinchalik, bolalik davridagi eng katta qoʻrquvi safarga chiqish boʻlganini eslab oʻtgan, chunki oʻsha davrda koʻplab kiprlik turklar yoʻllarda yoʻqolib qolgan. Shunga qaramay, Siber Tremetousia singari aholi aralash yashovchi qishloqlarda ikki jamoa (kiprlik turk va yunonlar) orasida tinch-totuv munosabatlar boʻlganini alohida taʼkidlagan. Sibel Siber dastlab Tremetousia Turk boshlangʻich maktabini tugatgan va keyinchalik Nikosiyadagi Turk qizlar oʻrta maktabiga oʻqishga kirgan.

Sibel Siber 16 yoshida talabalar ishtirokidagi siyosiy voqealar avjiga chiqqan bir davrda Istanbul universitetining Cerrahpaşa Tibbiyot fakultetiga oʻqishga qabul qilingan. 1983-yil 5-aprelda ushbu fakultetni shifokor sifatida muvaffaqiyatli tamomlagan. 1987-yilda Istanbuldagi Şişli Etfal kasalxonasida ichki kasalliklar ixtisosligini tamomlab, Kiprga qaytgan va shaxsiy klinikasida ishlay boshlagan. 1989-yilda Siber stipendiya asosida AQShning Virginia universitetida diabet va endokrinologiya boʻyicha malaka oshirgan.

Sibel Siberning birinchi maqolasi 1983-yilda Shimoliy Kiprdagi sogʻliqni saqlash tizimi haqidagi tanqidiy maqola boʻlib, oʻsha davrda eng koʻp tirajga ega gazeta tomonidan chop etilgan.

 

Turkum:Yashayotgan insonlar
Turkum:Shifokorlar
Turkum:Siyosatchi ayollar
The Weeknd Asia Tour

The Weeknd Asia Tour – kanadalik qoʻshiqchi va qoʻshiqlar muallifi The Weekndning oltinchi gastrol safari boʻlib, uning birinchi mini-albomi – My Dear Melancholy va ilk eng katta xitlar toʻplami – The Weeknd in Japanni targʻib qilish uchun oʻtkazilgan. Tur 2018-yil 23-noyabrda Abu-Dabida boshlangan va 18-deka kuni Chibada yakunlangan. Bu The Weekndning Osiyodagi birinchi safari hisoblanadi va Yaponiyadagi konsertda Kenshi Yonezu mehmon sifatida qatnashgan.

 Qoʻshiqlar roʻyxati 
Quyidagi qoʻshiqlar roʻyxati Gongkongda boʻlib oʻtgan konsertga tegishli boʻlib, gastrol safari davomida oʻtkazilgan qolgan konsertlarda bundan farq qiladi.

 „Pray for Me“
 „Starboy“
 „Party Monster“
 „Reminder“
 „Six Feet Under“
 „Low Life“
 „Might Not“
 „Sidewalks“
 „Crew Love“
 „House of Balloons / Glass Table Girls“
 „Belong to the World“ / „Pretty“
 „Secrets“
 „Can't Feel My Face“
 „In the Night“
 „I Feel It Coming“
 „The Morning“
 „Wicked Games“
 „Earned It“
 „Or Nah“
 „Often“
 „Acquainted“
 „Wasted Times“
 „Call Out My Name“
 „The Hills“

 Izoh 
 "Belong to the World"-"Pretty" hamda "In the Night" qo‘shiqlari 2018-yil 30-noyabrdan boshlab konsert dasturiga kiritilgan edi. Biroq, ular 2018-yil 9-dekabrda Bali shahridagi konsertdan chiqarib tashlandi.

 Konsertlar sanalari 
+ Sana, shahar, mamlakat, oʻtkazilgan joy, ochilishda chiqish qilgan qoʻshiqchilar, muxlislar soni haqidagi maʼlumotlarni oʻz ichiga olgan konsertlar roʻyxati Sana Shahar Mamlakat Oʻtkazilgan joy Ochilishda chiqish qilganlar Muxlislar soni 2018-yil 23-noyabrAbu DhabiBirlashgan Arab AmirliklariDu Arena rowspan="6" 2018-yil 30-noyabr Gongkong AsiaWorld–Arena11,000 2018-yil 2-dekabr Bangkok Tailand Impact Arena10,000 2018-yil 5-dekabrSingapur Singapore Indoor Stadium7,000 2018-yil 9-dekabr Bali Indoneziya Garuda Wisnu Kencana Cultural Park 2018-yil 15-dekabr Seoul Janubiy Koreya Gocheok Sky Dome24,000 2018-yil 18-dekabr Chiba Yaponiya Makuhari Messe Kenshi Yonezu

 Bekor qilingan konsertlar 
 Sana Shahar Mamlakat Joy nomi Sabab 2018-yil 7-dekabr ManilaFilippin Mall of Asia ArenaSahna tayyorgarligi bilan bogʻliq muammo2018-yil 12-dekabrTaipeiTayvanNangang C3 Field

 

Turkum:2018-yil konsert 
Turkum:The Weeknd konsert 
Turkum:Osiyo konsert
Zanjoniy Sohib ziyoratgohi

thumb|Zanjoniy Sohib maqbarasi
Zanjoniy Sohib maqbarasi — Pokistonning Lahor shahri Chah Miran hududida joylashgan mashhur so'fiylik ziyoratgohi. Bu yerda dastlabki so'fiylardan boʻlgan Sayyid Miran Husayn Zanjoniy (vafoti 1042-yil) dafn etilgan Article in the weekly The Friday Times, Lahore, 28 March 2014 Retrieved 18 November 2017. U Husayniy sayyid boʻlib, Zanjondan (Eron) Lahorga islomni targʻib qilish uchun kelgan.

 

 

Turkum:Pokistonning Panjob viloyatidagi madaniy meros obidalari
Turkum:Pokistondagi soʻfiylar maqbaralari
Turkum:Lahordagi ziyoratgohlar
Abu Shuayb

Abu Shuayb Ayyub ibn Said ar-Raddad as-Sanhajiy as-Sariya (vafoti 1176/1177) – Marokashning Azammur shahrining homiy avliyosi hisoblanadi. Unga tegishli boʻlgan tariqat „Shuaybiya“ nomi bilan mashhurVincent J. Cornell, Realm of the saint: power and authority in Moroccan Sufism, p. 57.

 

Turkum:1176-yilda vafot etganlar
Turkum:Marokash soʻfiylari
Turkum:Muvahhidlar xalifaligi shaxslari
Turkum:Sanhaja qabilasi
Turkum:Tugʻilgan yili nomaʼlum shaxslar
Abu Yaaza

Abu Yaaza Yalnur ibn Maymun ibn Abdulloh Dukkali Hazmiriy al-Gʻarbiy (vafoti Shavvol oyining 1-sanasi hijriy 572-yil /2-aprel milodiy 1177-yil) (shuningdek, Bouazza nomi bilan ham mashhur) – 12-asr marokashlik soʻfiy avliyosi hisoblanadi.

 Hayoti va faoliyati 
Abu Yaaza Atlantika sohilidagi berber qabilasidan boʻlgan. U Abu Shuaybning shogirdi va Abu Madyanning ustozlaridan biri. Abu al-Abbos al-Azafiy uning tarjimai holini „Di’amat al-yaqin fi zaʼamat al-muttaqin“ („Xudodan qoʻrquvchilar yetakchiligida ishonch ustuni“) asarida yozib qoldirgan. Uning qabri va masjidi 1691-yilda Sulton Mavlono Ismoil tomonidan taʼmirlangan. Har yili uning sharafiga mavsumiy tantanalar oʻtkaziladiHalima Ferhat, Le soufisme et les zaouias au Maghreb, Casablanca, Toubkal, 2003, p.131-136 va 102.

Uning maqbarasi Moulay Bouazza shahrida joylashgan.

 

Turkum:Marokash soʻfiylari
Baba Lal Badshah

Baba Lal Badshah (shuningdek Almast Bopu Lal Badshoh nomi bilan ham mashhur) – hind soʻfiy avliyosi. Uning dargohi Hindistonning Panjob shtati, Jalandhar tumani, Nakodar shahrida joylashgan soʻfiylar dargohi hisoblanadi. Bu dargoh muhabbat va tinchlik ramzi boʻlib, turli kastalar va dinlarga mansub odamlar bu yerga kelib, hurmat bajo keltiradilar.

 Dargoh haqida 
Nakodardagi bu dargohda Lal Badshah va Lovli Shah maqbaralari joylashgan. Baba 2000-yil 26-mart kuni soat 23:15 da vafot etgan.

Hans Raj Hans (Hans Darvesh nomi bilan ham tanilgan) bu dargohning bosh sevadaridir. U barcha diniy marosimlarni, jumladan chaddar rasm, chirag rasm va mehndi rasm marosimlarini oʻtkazadi. U bu yerga tez-tez tashrif buyuruvchilardan biri hisoblanadi.

Har yili 18, 19 va 20-iyul kunlari mela (yarmarka) oʻtkaziladi. Bu mela davomida koʻplab qavval guruhlari, shuningdek yirik panjob qoʻshiqchilari chiqish qilishadi. Hans Raj Hans ham sahnada chiqish qiladi.

 Tarixi 
Lal Badshah Gʻarbiy Hindiston qishloqlaridan (hozirgi Pokiston hududi) boʻlgan. U 1947-yildan beri kambagʻallarga shifo tarqatgan soʻfiy avliyosi hisoblanadi. Dargohda turli dinlarga mansub odamlar Babaning ziyorati uchun tashrif buyurishgan.

 

Turkum:Hindistondagi soʻfiy dargohlari
Turkum:Jalandhar tumani
Turkum:1947-yilda qurib bitkazilgan diniy binolar
Baqaa

Baqo  – soʻfiylik falsafasida Alloh bilan bogʻliq hayotning alohida holatini tasvirlash uchun ishlatiladigan atama. Bu holat Alloh orqali, Allohda va Alloh uchun yashashni anglatadi. Bu nomga yaqin atama boʻlmish („baqo diyori“) jannatni bildiradi. Bu manzilning eng oliy nuqtasi, maqsad yoki makondir. Baqo uch darajadan iborat boʻlib, ularning har biri mavjudot prinsipi va uning sifat evolyutsiyasining alohida jihatlarini, yaʼni imon, bilim va inoyatni ifodalaydi. Bu, izlovchi Allohni doimo koʻrishga tayyor boʻlgan bosqichdir. Shuning uchun uni „Ilohiy abadiylik“ deb atash mumkin.

 Yana qarang 
 Fano (soʻfiylik)
 Moksha
 Nirvana

 

Turkum:Soʻfiylik falsafasi
Bada Shahid dargohi

thumb|right|250px|Dargohning old tomondan koʻrinishi
thumb|right|250px|Barashahid qabrlarini ziyorat qilish uchun kutayotgan ziyoratchilar
Bara Shahid dargohi Hindistonning Andhra Pradesh shtati, Nellore shahrida joylashgan. „Bara Shahid dargohi“ urdu tilida „oʻn ikki shahid maqbarasi“ degan maʼnoni anglatadi. Dargoh Nellore suv ombori/koʻli boʻyida joylashgan boʻlib, uning yonida hayitgoh va bogʻ mavjud. Bu joy har yili Muharram oyida nishonlanadigan Rotiyaan ki Eid/Rottela Panduga festivali bilan mashhur boʻlib, butun mamlakat va chet eldan koʻplab tashrifchilar kelishadi.

 Tarixi 
Mahalliy aholining soʻzlariga va dargoh hududidagi forscha yozilgan tosh lavhaga koʻra, bu yerda mintaqaga birinchi boʻlib kirgan musulmon qoʻshinining Karbalo jangida shahid boʻlgan oʻn ikki jangchi qabrlari joylashgan.

 Rotiyaan ki eid 
Bu Nellore tumanidagi eng hurmatli ziyoratgohlardan biri boʻlib, urs festivaliga mamlakat va chet eldan taniqli shaxslar ham tashrif buyuradi. Har yili Muharram oyida uch kunlik urs – Rotiyaan ki Eid/Rottela Panduga festivali nishonlanadiThe Hindu : Andhra Pradesh / Nellore News : Rottela Panduga: 3 lakh people to take part.

Ziyoratchilar oʻzlarining nonlarini ularniki bilan oʻxshash orzulariga erishgan boshqalar bilan almashishadi, soʻngra dargohda fotiha oʻqishadiThe Hindu : Andhra Pradesh / Nellore News : Festival of rotis concludes. Urs (festival) vaqt oʻtishi bilan rivojlangan va buni tasavvufga bogʻlash mumkin.

 Hayitgoh 
Dargoh hududida shuningdek Hayitgoh ham joylashgan boʻlib, bu yerda Ramazon va Qurbon hayiti paytida jamoat namozlari oʻqiladi. Bu shahardagi eng katta hayitgoh hisoblanadi.

 

Turkum:Nellore tumanidagi binolar va inshootlar
Turkum:Andhra Pradeshdagi festivallar
Turkum:Andhra Pradeshdagi dargohlar